Aescena Dansa actuarà amb l'espectacle ‘Atmosphaera’ dins de la programació del Dia Internacional de la Dona
05 de març 2021

La companyia Aescena Dansa actuarà diumenge que ve, 7 de març, a les 19.00 hores a la Casa Municipal de Cultura del Port de Sagunt, dins de la programació municipal en commemoració del 8 de Març, Dia Internacional de la Dona. L'actuació Atmosphaera és un espectacle de dansa contemporània dirigit als sentits. Tant la música seleccionada com les coreografies en sentit estricte pretenen respondre a eixe patró. 

L'espectacle està format per les coreografies de Tierry Malandain, Nacho Duato i Pina Bausch, entre altres coreògrafs i coreògrafes, acompanyats per les peces musicals de David Bowie, Frédéric Chopin, Max Richter o Antonio Vivaldi, que posen de manifest eixa potencialitat que reflectix els nostres “estats de l'ànima”. 

  

En Atmosphaera, l'esforç, entusiasme i tenacitat del grup Aescena Dansa fan possible que importants coreografies, de reconeguts autors arriben al públic no familiaritzat amb este tipus de manifestacions artístiques. Així mateix, la companyia està formada per: Ana Teruel, Ana García, Laia Martin, Cristina Colomer, Elena Carabias, Paula García, Melanie Sánchez, Clara Sánchez, Javier Galán, Alfonso Jiménez i Neftali Sánchez. Davall la direcció i adaptació coreogràfica de Magdalena Fuertes. 

  

El preu de l'entrada és de set euros i l'actuació està recomanada per a tots els públics. L'aforament està limitat al 50% i complint totes les mesures de seguretat sanitària. Els i les interessades a assistir poden adquirir les entrades en el següent enllaç: https://www.servientradas.com/espectaculo/AYUNTAMIENTO\_DE\_SAGUNTO/6/atmosphaera-aescena.html

​​  
![](/media/4xtlcvbo/c-danza-atmosphaera.jpg)  
  

*   [](http://www.facebook.com/sharer.php?u=https://aytosagunto.es/va/actualitat/aescena-dansa-actuara-amb-l-espectacle-atmosphaera-dins-de-la-programacio-del-dia-internacional-de-la-dona/ "Facebook")
*   [](http://twitter.com/share?url=https://aytosagunto.es/va/actualitat/aescena-dansa-actuara-amb-l-espectacle-atmosphaera-dins-de-la-programacio-del-dia-internacional-de-la-dona/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/aescena-dansa-actuara-amb-l-espectacle-atmosphaera-dins-de-la-programacio-del-dia-internacional-de-la-dona/ "Linked In")
*   [](mailto:?body=https://aytosagunto.es/va/actualitat/aescena-dansa-actuara-amb-l-espectacle-atmosphaera-dins-de-la-programacio-del-dia-internacional-de-la-dona/)